1.**Төрлө төбәктәрҙә йәшәгән халыҡтар тарафынан ҡулланылған телмәр нисек атала? - Диалект тип атала.**

2.**Телдең функцияларын һанап китегеҙ? - Телдең төп функциялары: аралашыу, аңлашыу, фекер алышыу.**

*3.Бирҙең, тәңрем, телде беҙгә, һөйлә тип,*

*Тура юлға телде шуға әйҙәйем!* **Был һүҙҙерҙең авторы кем? - Авторы: Мифтахетдин Аҡмулла.**

**4. Бер-бер артлы теҙелгән ялғауҙар ярҙамында һүҙ һәм грамматик форма яһалыу ысулы нисек атала? -А**

А. агглютинация

Б. флексия

В. инкорпорация

Г. фузия

5. ***Өфөләрҙән Мәскәүҙәргә*** *саҡлы*… Күплек ялғауы ниндәй мәғәнә белдерә?- Г

А.күплек мәғәнәһе

Б. модаллек мәғәнәһе

В.экспрессивлыҡ мәғәнәһе

Г.коллектив күплек мәғәнәһе

6. ***Әгәр, әгәр ҙә, әгәр ҙә мәгә***р теркәүестәре ниндәй мәғәнәне көсәйтә?- В

А.сәбәп мәғәнәһен

Б.оҡшатыу мәғәнәһен

В.шарт мәғәнәһен

Г. ҡаршы ҡуйыу мәғәнәһен

7. Тыныш билдәләрен ҡуйығыҙ:

*Рамазан-пулеметсы биштәрле ауыр тоҡсайҙы, Федотов Нефедычтың трофей мылтығын аҫып, урман шауына ҡолаҡ һала-һала, күп тә барманылар, шартлап ботаҡ һынғаны ишетелде, юлдарын бүлеп, ниндәйҙер ҡарасҡы үтеп. (Ә.Хәкимов).*

*8. Эштән ҡайтҡас, мин клубҡа барҙым.* Был һөйләмдә ни өсөн өтөр ҡуйыла, аңлатығыҙ?- Айырымланған хәл әйтеме.

9. *Казармала, командирҙар өсөн тәғәйенләнгән бүлмәләрҙең береһендә, ике полк комиссары, Ғимаҙиев менән Хоҙайбирҙин, бергә торҙо.* Тыныш билдәләрен ҡуйығыҙ һәм ни өсөн теге йәки был тыныш билдәһенең ҡуйылыу осрағын аңлатығыҙ. - Командирҙар өсөн тәғәйенләнгән бүлмәләрҙең береһендә – айырымланған хәл ике яҡтан өтөр менән айырыла. Ғимаҙиев менән Хоҙайбирҙин – өҫтәлмәлек ике яҡтан өтөр менән айырыла.

10. *смола – һумала, книга – кенәгә* һуҙынҡы өн һүҙ башындағы ике тартынҡы өндөң араһына ҡуйылып әйтелә, был күренеш нисек атала?- Протеза күренеше тип атала.

11. М. Ғафури әҫәрҙәрен билдәләгеҙ - В

А.”Боролош”, “Ҡара йөҙҙәр”, “Өсәүҙең тарихы”

Б.”Сибай”, “Еңелгән ятыу”

В.”Ҡара йөҙҙәр”, “Шағирҙың алтын приискыһында”

12. М. Ғафуриҙың “Ҡара йөҙҙәр” повесының төп геройҙарын билдәләгеҙ - А

А.Закир, Ғәлимә

Б.Ғариф, Сәхибә

В.Сәйҙел, Зәйнәп

13. Ғ. Сәләм әҫәрен билдәләгеҙ - В

А.”Эшсе” поэмаһы

Б.”Ҡан” роман

В. ”Бала” поэмаһы

14. Йәнәш торған тартынҡы өндәрҙең бер-береһенә оҡшамауы нимә тип атала? - Диссимиляция тип атала.

15. *лап-лап, йәлт, ем-ем, салт, мөлдөр-мөлдөр* һүҙҙәре ниндәй төркөмгә ҡарай? - Һыноҡшаш һүҙҙәр тип атала.

16. Беҙ белмәйбеҙ, бәлки, ул бала

Ҙур геолог булып танылыр.

Уның аҡылы ***аша*** алтындан

Ҡиммәтлерәк металл табылыр (М. Сөйөндөклө). ***Аша*** бәйләүесе ниндәй төргә ҡарай? - Рәүеш бәйләүесе тип атала.

17. *Йәшәй-йәшәй шуны* ***белдем:***

*Барынан өҫтөн – хаҡлыҡ!*

*Уның өсөн яндым-көйҙөм,*

*Хаҡлыҡты һөйҙөм артыҡ. (Ҡ. Әлибаев).* Билдәләнгән һүҙгә морфологик анализ эшләгеҙ. - Белдем – ҡылым, башланғыс формаһы – бел, ябай ҡылым, хәбәр һөйкәлеше, шаһитлы үткән заман, берлектә, беренсе затта, ни эшләнем? һорауына яуап бирә,һөйләмдә хәбәр булып килә.

18. ***Балалар, китаптар*** исемдәрендә күплек мәғәнәһе ниндәй юл менән бирелә - А

А.аффиксаль юл

Б.синтаксик юл

В.стилистик юл

Г.фонетик юл

19. *Сыңғыр-сыңғыр сыңраған*

***Йылҡыһы күп*** *Уралтау…*

Күплек мәғәнәһе ниндәй юл менән бирелә - Б

А.синтаксик юл

Б.синтетик юл

В.стилистик юл

Г.фонетик юл

20. ***Бесән сабыу*** тигән һүҙбәйләнештә исемдең килешен билдәләгеҙ - Б

А.эйәлек килеш

Б.төшөм килеш

В.төбәү килеш

Г.сығанаҡ килеш.